Ратко Шопаловић
Ратко Шопаловић (Мачкат, 1893—1969) био је српски трговац, учесник Балканских ратова и Првог светског рата и носилац два Ордена Карађорђеве звезде са мачевима.

Биографија 
Рођен је у породици земљорадника Гвоздена и Миленије. Кад је почео рат са Турцима као припадник последње одбране спроводи комору до Сјенице и осталих места по Рашкој области. У Први светски рат отишао је са својом јединицом, 1.четом 2. батаљона IV кадровског пука и већ у првим борбама, на Крстацу и Дрини истакао се јунаштвом.

Два пута је заробљен 1915. године, код Чачка и на Кукавици, али оба пута успева да побегне. У борби на Кајмакчалану, док је бацао бомбе у бугарске ровове, пушчано зрно га је погодило у образ. У пуковском превијалишту му је указана прва помоћ, па је пренет у енглеску болницу, а после четири дана, на интервенцију принца Ђорђа Карађорђевића, отпремљен је у француску болницу на Зејтинлику. Половином Октобра 1916. године напушта болницу и одлази у Француску на даље лечење.

На позив престолонаследника Александра Карађорђевића вратио се 1919. године у Београд, сусрео са њима на Двору, када је краљ потврдио сва обећања која је дао приликом посете болнице у Солуну. Тако је Ратку 1921. године, решењем Министарства војске и морнарице одобрено војничку кантину у Панчеву и априлу 1923. године у Сарајеву. 

Са супругом Милевом имао је синове Љубишу, Милорада и Слободана, у другом браку са Златом Рњаковић родио му се син Александар, док му је супруга Милева Васић родила сина Гвоздена.

Умро је 7. маја 1969. године у Мачкату.

Одликовања и споменице 
 Златни Орден Карађорђеве звезде са мачевима
 Сребрни Орден Карађорђеве звезде са мачевима
 Златна Медаља за храброст Милош Обилић
 Сребрна Медаља за храброст Милош Обилић
 Орден југословенске круне V реда
 Споменица за рат са Турском 1912
 Споменица за рат са Бугарском 1913
 Албанска споменица

Литература

Спољашње везе 
 Раскошни дворац у српском селу: Изградио га јунак ослепео на Солунском фронту (Б92, 28. мај 2020)

Рођени 1893.
Умрли 1969.
Чајетинци
Српски војници у Првом светском рату
Солунски борци
Носиоци Карађорђеве звезде
Носиоци Медаље за храброст Милош Обилић
Носиоци Албанске споменице
Културно наслеђе Западне Србије
Носиоци Ордена Југословенске круне